
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 22Ps/6/2024 4124203407 16. 05. 2024 JUDr. Michaela Bebjaková ECLI:SK:OSPD:2024:4124203407.1
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Michaelou Bebjakovou, vo veci starostlivosti súdu o osobu obmedzenú v spôsobilosti na právne úkony: A. B., nar. XX.XX.XXXX, trvale bytom C. D. XX, štátny občan SR, zastúpeného opatrovníkom: E. F., nar. XX.XX.XXXX, trvale bytom F. G. H. D. XXX, štátny občan SR, právne zastúpeného: Mgr. René Nguyen, advokát so sídlom Moyzesova 471/1, Partizánske, o návrhu opatrovníka na schválenie právneho úkonu za osobu obmedzenú v spôsobilosti na právne úkony, takto rozhodol: I. Súd s c h v a ľ u j e právny úkon, ktorý urobil opatrovník E. F., nar. XX.XX.XXXX, trvale bytom F. G. H. D. XXX za osobu obmedzenú v spôsobilosti na právne úkony A. B., nar. XX.XX.XXXX, trvale bytom C. D. XX, a to kúpnu zmluvu zo dňa 19.03.2024 uzavretú medzi predávajúcim č. 1 A. B., nar. XX.XX.XXXX a kupujúcim obchodnou spoločnosťou DURÄUMAT SLOVAKIA, spol. s r.o., so sídlom Riečna II. 1824/85, Prievidza, IČO: 31 625 223, predmetom ktorej je prevod spoluvlastníckeho podielu predávajúceho č. 1 ako osoby obmedzenej v spôsobilosti na právne úkony vo veľkosti 1/10 k celku na nehnuteľnostiach nachádzajúcich sa v katastrálnom území I., obci I., okrese C. zapísaných na LV č. XXX ako pozemky parcely registra "C" č. XXX/XX - zastavaná plocha a nádvorie vo výmere 45 m2, č. XXX/XX - zastavaná plocha a nádvorie vo výmere 46 m2, č. XXX/XX - zastavaná plocha a nádvorie vo výmere 178 m2, č. XXX/XX - zastavaná plocha a nádvorie vo výmere 63 m2 a č. XXX/XX - zastavaná plocha a nádvorie vo výmere 55 m2, v prospech kupujúceho, a to za kúpnu cenu vo výške 350 eur, ktorá bude po jej výplate vložená na bankový účet osoby obmedzenej v spôsobilosti na právne úkony, číslo účtu J. XXXX XXXX XXXX XXXX XXXX. II. K. E. F., nar. XX.XX.XXXX sa ukladá povinnosť, aby v lehote 30 dní od právoplatnosti tohto rozhodnutia preukázal, že finančné prostriedky vo výške 350 eur boli vložené na bankový účet osoby obmedzenej v spôsobilosti na právne úkony, číslo účtu J. XXXX XXXX XXXX XXXX XXXX. III.
Žiaden z účastníkov n e m á
právo na náhradu trov konania. odôvodnenie:
1. Dňa 22.03.2024 bol súdu doručený návrh opatrovníka osoby obmedzenej v spôsobilosti na právne úkony na schválenie právneho úkonu - kúpnej zmluvy, ktorú za predávajúceho č. 1 ako osobu obmedzenú v spôsobilosti na právne úkony podpísal jeho opatrovník. 2. Podľa § 2 odsek 1 Civilného mimosporového poriadku, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Podľa § 2 odsek 2 Civilného mimosporového poriadku, na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len "účastník") a konanie podľa tohto zákona, ak z povahy veci nevyplýva inak.
3. Podľa § 221 písmeno a) Civilného sporového poriadku, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 4. Právny zástupca opatrovníka osoby obmedzenej v spôsobilosti na právne úkony sa po vyhlásení rozsudku na pojednávaní konanom dňa 16.05.2024 vzdal práva podať odvolanie. Poučenie: Proti rozsudku možno podať odvolanie v lehote 15 dní od doručenia tohto rozsudku na Okresnom súde Prievidza. Odvolanie je podané včas aj vtedy, ak bolo v lehote podané na príslušnom odvolacom súde. O odvolaní rozhoduje Krajský súd v Žiline. Odvolanie len proti odôvodneniu rozhodnutia nie je prípustné. Odvolanie môže podať účastník, v ktorého neprospech bol rozsudok vydaný. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolacie dôvody možno meniť a dopĺňať až do rozhodnutia o odvolaní. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil účastníkovi, aby uskutočňoval jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. V odvolacom konaní možno uvádzať nové skutkové tvrdenia a predkladať nové dôkazné návrhy. Odvolanie nemôže podať ten, kto sa ho vzdal. Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. Vzhľadom k tomu, že účastníci sa po vyhlásení rozsudku na pojednávaní vzdali práva podať opravný prostriedok (§ 368 C.s.p.), nie je možné proti tomuto rozsudku podať odvolanie.

